Ontmoet onderwyser weer ná 60 j. | Netwerk24
Ontmoet onderwyser weer ná 60 j.
Op die Hanekam-vriendekring se maandelikse vergadering in Welkom het ’n paar geskiedkundige oomblikke plaasgevind toe van die lede ’n wonderlike herontmoeting met hul onderwysers van toentertyd gehad het. Ná meer as 60 jaar het Antoinette Schoeman (agter links) weer kennis gemaak met haar st. 3-onderwyseres Joey Venter (voor, links). Venter was destyds ’n onderwyseres aan die Laerskool Virginia. Marietjie van der Westhuizen (agter, regs) het haar kunsonderwyseres, Elsje Odendaal (voor, regs), ná baie jare weer ontmoet. Odendaal het aan die Laerskool St. Helena in Welkom skoolgegee. Die Hanekammers het heerlik saamgekuier, speletjies gespeel, gelag en lekker geëet. Martie Moller en Elsie van der Westhuizen, albei bestuurslede van die klub, is in beheer van die reëlings vir hierdie besondere maandelikse byeenkomste.Foto: Verskaf